પોતાને આમંત્રણ આપીને બોલાવ્યા પછી, હેર આઓને અવઢવમાં પડી ગયેલા શિન્ડલર જોઈ શકતો હતો. એણે તો એવું સૂચન પણ કરી જોયું, કે અત્યારે અનુકુળ ન હોય, તો… પરંતુ આઓએ ના પાડી, અને તરત જ વેરહાઉસમાં થઈને ફળિયાની સામેની બાજુએ આવેલા સ્પિનિંગ ડિવિઝનમાં શિન્ડલરને લઈ ગયો, જ્યાં મશીનમાંથી સોનેરી રંગના કાપડના મોટા-મોટા રોલ નીકળી રહ્યા હતા. શિન્ડલરે તેને પૂછ્યું, કે જર્મન નિરીક્ષકોને અહીં યહૂદીઓ તરફથી કોઈ અડચણ તો ન હતીને? જવાબમાં આઓએ તેને કોઈ જ અડચણ ન હોવાનું અને યહૂદીઓ બહુ જ સહકાર આપતા હોવાનું કબુલ્યું.